Diari Oficial de la Generalitat Valenciana


Sumari del DOGV 4697, del 23-02-2004 (2004/1785)

Informació pública del desistiment de la licitació del concurs per a la contratcació del servici de transport especial d'obres d'art de l'exposició .Stipo Pranyko..
--------------------------------------------------------------------------------------------------------------------------------------------------------------------

### Dades del document

Número de DOGV
:   4697

Data del DOGV
:   23-02-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/1785


Data del document
:   18-02-2004

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * València
    * obra d'art
    * contracte de serveis
    * licitació
    * empresa de transport

Informació pública del desistiment de la licitació del concurs per a la contratcació del servici de transport especial d'obres d'art de l'exposició ?Stipo Pranyko?. [2004/X1785]
  
Vist l'expedient per a la contractació per concurs, tramitació urgent, procediment obert, del servici de transport especial d'obres d'art de l'exposició ?Stipo Pranyko?, del qual deriven els següents,
  
Antecedents de fet
  
1. Per Resolució del director gerent de 10 de febrer de 2004, s'aprovà iniciar la contractació per concurs, tramitació urgent i procediment obert, del servici de transport especial d'obres d'art de l'exposició ?Stipo Pranyko?.
  
2. El 13 de febrer de 2004 es va publicar en el DOGV nº 4.691 l'anunci del concurs per a procedir a la contractació del servici esmentat, i s'assenyala un termini de huit dies naturals per a la presentació d'ofertes.
  
3. Circumstàncies de fet sobrevingudes determinen el desistiment del concurs per l'IVAM per raons d'eficàcia i interés general, i no s'hi ha rebut en la data de la firma d'esta resolució cap oferta.
  
Fonaments de dret
  
I. Els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant al desistiment com a forma de finalització del procediment.
  
II. L'article 3 de la Llei 30/1992, quant al servici als interessos generals i al principi d'eficàcia que ha de regir l'actuació administrativa.
  
II. L'Orde de delegació de 30 d'octubre de 1997, del conseller de Cultura i Educació (DOGV nº 3126, de data 20 de novembre de 1997).
  
Per tot això, en virtut de les atribucions que tinc conferides, dispose:
  
Primer. Desistir de concurs per a la contractació del servici de transport especial d'obres d'art de l'exposició ?Stipo Pranyko?.
  
Segon. Ordenar la publicació urgent en el DOGV de la present resolució.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, esta resolució que posa fi a la via administrativa podrà ser recorreguda en reposició, o bé s'hi podrà plantejar directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició haurà d'interposar-se davant el director gerent de l'IVAM en el termini d'un mes a comptar des de l'endemà de la notificació d'esta resolució.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.